15. ΑΝΑΓΚ. ΝΟΜΟΣ υπ’ αριθ. 250 της 12/17 Οκτ. 1936 Περί τροποποιήσεως και συμπληρώσεως εκπαιδευτικών τινων νόμων. Άρθρ.1.-(Αντικαθίσταται το άρθρ. 48 του Νόμ. 5341/1932). Άρθρ.2.-«1.Επιτρέπεται, ίνα δι’ υπουργικής αποφάσεως, εκδιδομένης μετά πρότασιν των οικείων εφορειών ή κοινοτήτων ή του Υπουργείου Εξωτερικών και γνωμάτευσιν του Γενικού Επιθεωρητού των Σχολείων της αλλοδαπής, χορηγείται εις λειτουργούς της Δημοτικής και Μέσης Εκπαιδεύσεως άδεια άνευ αποδοχών μέχρι δύο ετών, δυναμένη να παραταθή κατά τον αυτόν τρόπον, προς ανάληψιν υπηρεσίας εις ανεγνωρισμένα ή κοινοτικά σχολεία ελληνικών κοινοτήτων της αλλοδαπής. Κατά τον αυτόν τρόπον αίρεται η χορηγηθείσα άδεια. Εις τας θέσεις των διατελούντων εν τοιαύτη αδεία επιτρέπεται ο διορισμός προσωρινών αναπληρωτών, μισθοδοτουμένων εις βάρος των αποδοχών των αναπληρουμένων. 2.Οι ήδη υπηρετούντες εις τοιαύτα σχολεία άμα τω κατά τους κειμένους νόμους διορισμώ των ως δημοσίων εκπαιδευτικών λειτουργών θεωρούνται ως διατελούντες εν ομοία αδεία άνευ αποδοχών μέχρι τέλους του σχολικού έτους, καθ’ ο ενεργείται ο διορισμός, εκτός αν η οικεία κοινότης ή το Υπουργείον των Εξωτερικών ή ο Γενικός Επιθεωρητής των σχολείων της αλλοδαπής ήθελον ζητήσει την διακοπήν της αδείας. Ούτοι ομνύουσι τον όρκον της υπηρεσίας ενώπιον της οικείας Προξενικής αρχής». Το άρθρ. 2 αντικατεστάθη ως άνω δια του άρθρ. 18 Α.Ν. 2029/1939. Η διάταξις του άρθρ. 2 διετηρήθη δια του άρθρ. 75 παρ. 6 του Δημοσιοϋπαλ. Κώδικος (τόμ. 2Α σελ. 276,01δ). Άρθρ.3.-(Κατηργήθη δια του άρθρ. 14 Νόμ. 1756/1951, κατωτ. αριθ. 29). Άρθρ.4.-(Αντικαθίσταται 4ον εδάφιον του άρθρ. 1 του Νόμ. 3190/1924). Άρθρ.5.-(Ερμηνεύεται το εδάφ. 7 του αυτού άρθρου). Άρθρ.6.-(Κατηργήθη δια του άρθρ. 8 Ν.Δ. 3971/1959, τόμ. 32Α σελ. 444,01). Άρθρ.7.-(Αντικαθίσταται εδάφιον 1 του άρθρ. 5 του Νόμ. 4623/1930). Άρθρ.8.-(Αντικαθίσταται το άρθρ. 4 του Νόμ. 995/1917). Άρθρ.9.-(Μεταβατική διάταξις). 